विनोद कुमार बंसल

श्रेणी:Articles with hCards

विनोद कुमार बंसल (या वीके बंसल) (26 अक्टूबर 1949 – 3 मई 2021) एक भारतीय शिक्षाविद् थे। वो राजस्थान के कोटा में बंसल क्लासेस के संस्थापक थे। उन्होंने आईआईटी-जेईई प्रवेश परीक्षा की तैयारी के लिए कोटा को पूरे भारत में प्रसिद्ध किया। उन्हें भारत के कोचिंग उद्योग के "भीष्म पितामह" के रूप में भी जाना जाता था।

 जीवनी 
बंसल का जन्म 26 अक्टूबर 1949 को उत्तर प्रदेश राज्य के झांसी जिले में हुआ था। उनके पिता एक सरकारी कर्मचारी थे और उनकी माँ एक गृहिणी थीं।

उन्होंने भारतीय प्रौद्योगिकी संस्थान, बनारस हिंदू विश्वविद्यालय से शिक्षा प्राप्त की और अपनी शिक्षा पूरी करने के बाद कोटा में एक रासायनिक कंपनी जेके सिंथेटिक्स में काम किया।

वर्ष 1974 में, विनोद कुमार बंसल को मस्कुलर डिस्ट्रॉफी का पता चला था, जिससे उन्हें पूरी तरह से लकवा और शारीरिक दुर्बलता हो गई थी। वर्ष 1983 में जेके सिंथेटिक्स बंद हो गयी। उसी वर्ष वो मुंबई के जीडी अग्रवाल से मिले, जिन्होंने सुझाव दिया कि वे आईआईटी-जेईई, यानी भारतीय प्रौद्योगिकी संस्थानों के लिए स्नातक प्रवेश परीक्षा के लिए छात्रों को कोचिंग देना शुरू करें। इसलिए उन्होंने अपनी डाइनिंग टेबल पर 8 छात्रों के साथ आईआईटी-जेईई की कोचिंग शुरू की। 

वर्ष 1991 में उनके कुछ छात्र जेईई उत्तीर्ण करने में सफल रहे। यह उनकी बंसल क्लासेस की स्थापना थी।

 भारत में प्रवेश परीक्षा कोचिंग के अग्रणी 
दाएँ|अंगूठाकार| परिवार के साथ बंसल
कोटा को भारत में प्रमुख कोचिंग सेंटर के रूप में जाना जाता है, जिसमें भारत भर के लगभग 150,000 छात्र कोटा के 40 कोचिंग संस्थानों में दाखिला ले रहे हैं। वर्ष 2017 में इनमें से 39,000 छात्रों ने संयुक्त प्रवेश परीक्षा (मुख्य) उत्तीर्ण की और उनमें से कम से कम 48 शीर्ष 100 में थे।

 निधन 
बंसल का 3 मई 2021 को दिल का दौरा पड़ने से निधन हो गया। वो भारत में कोविड-१९ महामारी के दौरान कोविड-19 संक्रमित पाये गये जिससे उनका स्वास्थ्य बिगड़ गया।Pioneer of Kota coaching industry V K Bansal dies

 सन्दर्भ 

श्रेणी:कोटा ज़िला
श्रेणी:२०२१ में निधन
श्रेणी:1949 में जन्मे लोग